Brilliant Dadaşova

Brilliant Süleyman qızı Dadaşova () — Azərbaycan müğənnisi, Azərbaycan Respublikasının əməkdar artisti (1998)""Əməkdar artist" fəxri adının verilməsi haqqında" Azərbaycan Respublikası Prezidentinin 24 may 1998-ci il tarixli, 711 nömrəli Fərmanı  ; Azərbaycan Respublikasının xalq artisti (2008)"Azərbaycan Respublikasının mədəniyyət xadimlərinə fəxri adların verilməsi haqqında" Azərbaycan Respublikası Prezidentinin 17 sentyabr 2008-ci il tarixli, 3045 nömrəli Sərəncamı  .

 Həyatı 
Brilliant Dadaşova 15 sentyabr 1965-ci ildə (bəzi mənbələrə görə 1959-cu ildəБриллиант Дадашева подтверждает свое турецкое гражданство . Arxivləşdirilib.Brilliant Dadaşova bu gün 50 yaşını qeyd edir ) Bakı şəhərində anadan olub.

Brilliant Dadaşovanın musiqi karyerası 1983-cü ildə Eldar Mansurovun mahnıları ilə başlandı. 1985-ci ildə Brilliant Dadaşova Moskvada keçirilən Ümumdünya Gənclər Festivalında ilk dəfə böyük səhnəyə gəldi.

1986-cı ildə Brilliant Dadaşova və Akif İslamzadə "Hər şey gözəldir həyatda" adlı mahnını yazdırırlar və bu mahnı Azərbaycanda çox məşhur olur. Həmin ildə Dadaşovanın eyni adlı musiqi albomu çıxır.

1987-ci ildə o, sovet ifaçıları arasında keçirilən müsabiqədə birinci yerə nail ola bildi.

1988-ci ildə Topxana meşəsindəki hadisələrdən sonra müğənni "Haydı, ər igidlər" mahnısını ifa etdiyinə görə ciddi töhmət alır.

1989-cu ildə Brilliant Dadaşovanın çox məşhur "Bayatılar" adlı mahnısı işıq üzü görür. Qısa müddətdə xitə çevrilən "Bayatılar" mahnınısı Brilliantdan sonra Sezen Aksu, Edvvard Maya, Keti Garbi, Reno, Levent Yüksel, Monika Salmaso, "Brazilian girls", "N Dubz", DJ Brizi və Eusebio Belli və başqa dünya ulduzları tərəfindən yüzlərlə verisyada ifa olunmuşdur.

1990-cı ildə müğənninin mövcud Sovet rejimin əleyhinə oxuduğu "Heykəllər" mahnısına görə yenidən qadağalara məruz qalır. Elə həmin illərdə o Azərbaycan Dövlət Mədəniyyət və İncəsənət Universitetinin "musiqili teatr aktyoru" fakültəsini bitirir. Həmin ildə də Türkiyəyə ilk dəvət alan müğənni TRT kanalının "Avrasiya konseri" çəkimlərində iştirak edir.

1991-ci ildə Brilliant Dadaşova Yaşıl Teatrda ilk solo konsert proqramı ilə çıxış edir. 1993-cü ildə dövlət televiziyasında "Bu axşam" proqramının aparıcılığını etməklə Azərbaycanda ilk aparıcı müğənni olur. Həmin il müğənninin "Azərbaycanın səsi" adlı ilk albomu işıq üzü görür. 1994-cü ildən müğənni indiki Heydər Əliyev adına Sarayda ilk böyük solo konsert proqramı ilə çıxış edir.

Brilliant Dadaşova Azərbaycanı İsveç, Avstriya, Almaniya, Böyük Britaniya, Amerika Birləşmiş Ştatları və digər dövlətlərdə uğurla təmsil etməyə başladı. Sovet İttifaqı dağıldıqdan sonra Rusiyada solo konserti ilə çıxış edən ilk Azərbaycan müğənnisi məhz Brilliant Dadaşova oldu. O, Rusiyanın ən iri iki şəhərində — Moskvada və Sankt-Peterburqda çıxış etdi.

Brilliant Dadaşovanın 1994-cü ildə "Sevəcəyəm" adlı musiqi albomu çıxır. Bu disk həm Azərbaycanda, həm də Türkiyədə çox uğurlu olur.

1995-ci ildə "Züleyxa" mahnısına çəkilmiş videoklip Rusiya kanalında nümayiş etdirilməyə başladı və kanalın qızıl onluğunda uzun müddət ərzində ön cərgələrdə sabit qaldı. Həmin o ildə, müğənninin "Züleyxa" adlı diski çıxır.

1998-ci ildə "Dərdimdən öləcəksən" adlı disk çıxır.

1997-ci ildə Brilliant Dadaşovaya Azərbaycanın əməkdar artisti adı verildi. Həmin ildə o, bir sıra Azərbaycan müğənnisi və Norveçin SKRUK ansamblı ilə birlikdə "Landet vi kommer fra" Azərbaycan-Norveç layihəsində iştirak edirdi.

1999-cu ildə müğənninin Türkiyədə "Seyduna Türküləri" adlı ikinci diski işıq üzü görür. Daha sıx-sıx Türkiyə telekanallarında görünən müğənni ard-arda Memedeli Arbil, Seda Sayan, Beyaz, Esra Ceyhan, Metin Şentürk kimi tanınmış aparıcıların proqramlarında qonaq olur. Həmin illərdə müğənnini oğluna həsr etdiyi "Maç-maç, quc-quc" mahnısı Türk bəstəkarı və müğənnisi Oqtay Raqa tərəfindən oğurlanır və Turkcellin reklam kompaniyasında istifadə olunmağa başlayır. Müəllif hüquqlarının qorunması üçün məhkəməyə müraciət edən Briliant Dadaşovanın müəllifliyini tanıyan Türkcell şirkəti onunla 5 illik müqavilə imzalayır.

Brilliant Dadaşova 1999-cu il bələdiyyə seçkilərində qalib gələrək Bakı şəhəri Səbail bələdiyyəsinə üzv seçilmişdir.

2000-ci ildən 2005-ci ilədək o, Azərbaycanın Space TV kanalında "Gözəllik dünyanı xilas edəcək" adlı veriliş aparırdı. Hazırda müğənni musiqi istedadı olan gənclərə karyera qurmaqda yardımçı olan "Akademiya" layihəsində iştirak edir.

2008-ci ildə isə müğənni "Lider" televiziyasında "Mən sənətkaram", 2012-ci ildə Türkiyənin TMB kanalında "Pirlantalı Gecələr" proqramının aparıcısı olur. 2009-cu ildə Türkiyədə ona novbəti uğur gətirən "Masal dünyam" adlı albomu işıq üzü görür. 2012-ci ildə balaban ustası Əlixan Səmədovla birgə "Çıx Yaşıl Düzə" mahnısını yeni versiyada ifa edir və mahnıya çəkilən klip Türkiyə telekanallarında böyük uğurla yayımlanır. 2013-cü ilin may ayında müğənni 13 il fasilədən sonra Azərbaycanda yenidən solo konsert proqramı ilə çıxış edir.

2008-ci ildə Brilliant Dadaşova Azərbaycanın Xalq artisti fəxri adına layıq görülür.

2021-ci ildə Adriano Celentano ilə birgə Per Sempre mahnısı yayımlanır.

Həm Azərbaycan, həm də Türkiyə vətəndaşıdır.

 Ailəsi 
Brilliant Dadaşovanın anası avtomobil qəzasında həlak olmuş məşhur Azərbaycan qarmon ifaçısı Qızxanım Dadaşovadır. Lalə, Sədaqət, İradə adlı üç bacısı var.

Həyat yoldaşı Səməd Vurğun adına Azərbaycan Dövlət Rus Dram Teatrının direktoru, Əməkdar mədəniyyət işçisi Ədalət Hacıyevdir, bir oğlu var.

Azərbaycanın görkəmli teatr və kino aktyoru, Xalq artisti Rəfael Dadaşovun əmisi qızıdır.

 Albomları 
+TarixAd1994Sevəcəyəm...(Cavanşir Quliyevin mahnıları)1997Brilliant Dadaşova, İlqar Muradov, SKRUK – Azerbaycan Şarkıları2001Eldar Mansurovun Mahnıları2002Səninləyəm2003Qəm Eyləmə2003Dönməz Daha Gedən Qatar2008Masal Dünyam2015Menim Dünyam (feat. Alihan Samedov)

 Klipləri 
+SayAdTarix01Züleyxa199402Seveceğim199803Azərbaycanım, Oy199904Oh Dedim, Ah Dedim199905Самолёт199906Dərdimdən Öləcəksən199907Gözlərin Deyir Ki, Sevirsən199908Ayrılıq Yağışı200009Aytən200110Falçı200211Səninləyəm200212Yalnız Səninəm200213Mən Səni Sevirəm ft. Anar Nağılbaz200214Gecələr ft. Anar Nağılbaz200315Maç-Maç Kuç-Kuç200316Yalan Dünya200417Güllərim200418Vokaliz200419Əgər Məni Unutsan200520Bir Sözünlə Dönərəm200521Ata22Azərbaycan200723Yağış200724Aman (1)200825Aman (2)200826Gecə Yaman Uzundur200827Aklım Sende Kaldı200828Ata ft. Uşaq Xor Kapellası201029Dalğalar201130Əlvida31Çık Yeşil Düze ft. Alihan Samedov201232Apar Məni201233Səndən Ayrı201434Asiyanın Ariyası201535Məni Axtar Darıxanda ft. Rəsul Əfəndiyev201836Tet-A-Tet201937Para Para201938Şükür Ola201939Bu Gala Daşlı Gala202040Əsgər Marşı ft. Tünzalə Ağayeva, Sevda Ələkbərzadə202041Bir Dəfə Yaşayırıq ft. Akif İslamzadə202142Zəfər Mahnısı ft. Zamiq, Tünzalə, Elçin, Alim, Samir202143Təşəkkür ft. Murad Arif202244Nə Əcəb 2023

 Filmoqrafiya 
 Yaramaz (film, 1988)
 Kənar adamlar (film, 1992)
 Haray (film, 1993)
 Bir cənub kəndində
 Əzizə Cəfərzadə (film, 1999)
 Dəvətnamə (film, 2003)

 İstinadlar 

 Xarici keçidlər 
 Rəsmi veb-saytı (arxivləşdirilmiş versiya)


Kateqoriya:Azərbaycanın qadın müğənniləri
Kateqoriya:SSRİ müğənniləri
Kateqoriya:Azərbaycan Respublikasının əməkdar artistləri
Kateqoriya:Səbail bələdiyyəsinin üzvləri
Kateqoriya:Milli Dalğa mükafatı laureatları
Kateqoriya:Azərbaycan Dövlət Mədəniyyət və İncəsənət Universitetinin məzunları
Kateqoriya:Qadın pianoçular
Kateqoriya:Azərbaycanın televiziya aparıcıları
Kateqoriya:XX əsr müğənniləri
Kateqoriya:XXI əsr müğənniləri